Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	Všetky podnikateľské subjekty budú návrhom ovplyvnené, nakoľko sa stanú súčasťou registra právnických osôb.
Predpokladaný počet je 692 000.	

3.2. Aký je predpokladaný charakter a rozsah nákladov a prínosov?
	Vytvorený register bude predstavovať finančné a ekonomické prínosy pre podnikateľské subjekty vo forme úspory času a nákladov spätých s vybavovaním dokladov pre preukázanie svojej identity a s ním spätých finančných nákladov, výrazným spôsobom prispeje k znižovaniu administratívnej záťaže podnikateľských subjektov.
 Rovnako by mal predstavovať úsporu času a finančných nákladov pri nahlasovaní zmien o podnikaní inštitúciám verejnej správy okrem zdrojovej evidencie, ktorá je zo zákona zodpovedná za ich evidenciu.

Rozsah prínosov nie je možné kvantifikovať.	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	S implementáciou návrhu nevznikajú administratívne náklady podnikov.	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
	Pripravovaný návrh nemá dôsledky na fungovanie podnikateľských subjektov na slovenskom trhu.	

3.5. Aké sú predpokladané spoločensko – ekonomické dôsledky pripravovaných regulácií?
	Pripravovaný návrh nemá spoločensko-ekonomické dôsledky v oblasti zamestnanosti, hrubej pridanej hodnoty, tržieb, exportu, investícií, importu, nákladov na mzdy a predajnej ceny.